cometadata/datacite-titles-descriptions-related-identifiers huggingface dataset:
DOI: 10.14457/tu.the.2019.1138
title: ทัศนคติที่มีต่อเว็บไซต์โฮม กูรู และแนวโน้มพฤติกรรมการซื้อสินค้าหรือบริการเรื่องบ้านของบริษัท โฮม โปรดักส์ เซ็นเตอร์ จำกัด (มหาชน) ผ่านเว็บไซต์โฮมกูรู (HomeGuru)

description: การศึกษาเรื่อง “ทัศนคติที่มีต่อเว็บไซต์โฮม กูรู และแนวโน้มพฤติกรรมการซื้อสินค้า หรือบริการเรื่องบ้านของบริษัท โฮม โปรดักส์ เซ็นเตอร์ จำกัด (มหาชน) ผ่านเว็บไซต์โฮม กูรู (HomeGuru)” เป็นการวิจัยเชิงปริมาณ โดยมีรูปแบบเป็นการวิจัยเชิงสำรวจ เก็บข้อมูลจากประชากรที่มีอายุตั้งแต่ 25 ปีขึ้นไปที่เคยเข้าชมเว็บไซต์โฮม กูรู (HomeGure) อย่างน้อย 1 ครั้ง จำนวน 300 คน ผลการศึกษาพบว่า กลุ่มตัวอย่างส่วนใหญ่เป็นเพศหญิง อายุระหว่าง 35-50 ปี การศึกษาระดับปริญญาตรี/เทียบเท่า ส่วนใหญ่ประกอบอาชีพพนักงานบริษัทเอกชน รายได้ส่วนตัวเฉลี่ยต่อเดือน 18,001-50,000 บาท และส่วนใหญ่มีที่อยู่อาศัยหลักเป็นบ้านเดี่ยว โดยมีการเปิดรับสารข่าวสารเกี่ยวกับเว็บไซต์โฮม กูรู (HomeGuru) จาก เฟซบุ๊ก โฮมโปร ไทยแลนด์ (www.facebook.com/ homeprothailand) มากที่สุด โดยเปิดรับชม 1 ครั้งต่อเดือน และใช้ระยะเวลาในการเข้าชม โดยเฉลี่ยต่อครั้งน้อยกว่า 1 ชั่วโมง เนื้อหาที่เปิดรับชมเป็นประจำ คือ ประเภทความรู้และตกแต่ง (Knowledge & Decor) ส่วนใหญ่มีทัศนคติในเชิงบวกต่อ “เว็บไซต์โฮม กูรู” (HomeGuru) โดยมีระดับทัศนคติสูงสุดในด้านความเป็นเอกลักษณ์ ค่าเฉลี่ยเท่ากับ 3.98 รองลงมาคือ ด้านการออกแบบเว็บไซต์ ค่าเฉลี่ย 3.88 และด้านเนื้อหาภายในเว็บไซต์ กับด้านการออกแบบระบบเนวิเกชั่น ค่าเฉลี่ย 3.86 เท่ากัน หมายถึง มีทัศนคติเชิงบวก ส่วนใหญ่ร้อยละ 59.3 ไม่เคยซื้อสินค้า หรือบริการ ของ โฮมโปร ผ่าน“เว็บไซต์โฮม กูรู” (HomeGuru) แต่ทั้งนี้ยังคงมีกลุ่มตัวอย่างร้อยละ 40.7 ที่เคยซื้อสินค้า หรือบริการ โดยมีความถี่ในการซื้อสินค้า หรือบริการ ของโฮมโปร ผ่าน“เว็บไซต์โฮม กูรู” (HomeGuru) เฉลี่ย 2 ครั้ง/เดือน ประเภทสินค้าหรือบริการที่ซื้อเป็นประจำ คือเครื่องใช้ไฟฟ้า และสินค้าหรือบริการที่ซื้อน้อยที่สุด คือ ประตูและหน้าต่าง โดยค่าใช้จ่ายโดยเฉลี่ยในการซื้อสินค้าหรือบริการ ในแต่ละครั้งคือ 5,001-10,000 บาท โดยกลุ่มตัวอย่างส่วนใหญ่มีความตั้งใจมากที่จะเข้าชมเว็บไซต์โฮม กูรู (HomeGuru) และซื้อสินค้า หรือบริการของโฮมโปรผ่านเว็บไซต์โฮม กูรู (HomeGuru) ในอนาคต และมีความตั้งใจมากที่จะแนะนำผู้อื่นให้เข้าชมเว็บไซต์โฮม กูรู และแนะนำผู้อื่นให้ซื้อสินค้าหรือบริการของโฮมโปรผ่านเว็บไซต์โฮม กูรู (HomeGuru) ในอนาคต นอกจากนี้ยังพบว่า การเปิดรับเว็บไซต์โฮม กูรู ไม่มีความสัมพันธ์กับทัศนคติที่มีต่อเว็บไซต์โฮม กูรู ทั้งในแง่ความถี่ในการเปิดรับชมเว็บไซต์โฮม กูรู (ครั้ง/เดือน) และระยะเวลาในการเข้าชมเว็บไซต์โฮม กูรู และทัศนคติที่มีต่อเว็บไซต์โฮม กูรู ในทุก ๆ ด้าน ไม่มีความสัมพันธ์กับพฤติกรรมการซื้อสินค้าหรือบริการของโฮมโปรผ่านเว็บไซต์โฮม กูรู และทัศนคติที่มีต่อเว็บไซต์โฮม กูรู ในทุก ๆ ด้าน มีความสัมพันธ์กับแนวโน้มการเข้าชมเว็บไซต์โฮม กูรู อีกทั้งทัศนคติที่มีต่อเว็บไซต์โฮม กูรู ในทุก ๆ ด้านนั้น มีความสัมพันธ์กับแนวโน้มการซื้อสินค้าหรือบริการของโฮมโปรผ่านเว็บไซต์โฮม กูรู
DOI: 10.14457/tu.the.2019.1140
title: การเปิดรับสื่อ ทัศนคติที่มีต่อพรีเซนเตอร์ชายของแบรนด์ Cathy Doll

description: งานวิจัยนี้มีวัตถุประสงค์เพื่อศึกษาการเปิดรับสื่อ ทัศนคติ และแนวโน้มพฤติกรรม ที่มีต่อแบรนด์ Cathy Doll โดยการวิจัยครั้งนี้เป็นการวิจัยเชิงปริมาณ (Quantitative Research) โดยใช้วิธีการแบบสำรวจ (Survey Research Method) ใช้แบบสอบถาม (Screening Questions) เป็นเครื่องมือในการเก็บข้อมูล ประชากรที่ศึกษาในการวิจัยครั้งนี้ คือ ผู้ที่มีช่วงอายุระหว่าง 18 – 34 ปี ที่เคยเปิดรับสื่อโฆษณา แบรนด์ Cathy Doll ผลการวิจัยพบว่า กลุ่มตัวอย่างส่วนใหญ่เป็นเพศหญิง ร้อยละ 82.0 มีระดับการศึกษาปริญญาตรี ร้อยละ 63.0 อาชีพพนักงานบริษัท/รับจ้างทั่วไป ร้อยละ 42.3 และส่วนใหญ่มีรายได้ ไม่เกิน 10,000 บาท/เดือน ร้อยละ 38.7 โดยรวมพฤติกรรมการเปิดรับข่าวสารเกี่ยวกับแบรนด์ Cathy Doll ในภาพรวม อยู่ในระดับปานกลาง (3.24) โดยมีการเปิดรับสื่อแบรนด์ Cathy Doll มากที่สุดคือทางสื่อใหม่ (3.70) ทั้งนี้โฆษณาของแบรนด์ Cathy Doll ส่วนใหญ่จะใช้เป็นภาพนิ่งในการโฆษณามากกว่าภาพเคลื่อนไหว ซึ่งอาจทำให้ผู้รับสารไม่ได้รู้สึกเกิดความสนใจที่อยากเปิดรับบ่อยมากนัก และพรีเซนเตอร์ชายแบรนด์ Cathy Doll อาจจะโฆษณาสินค้าแบรนด์อื่น ๆ ทำให้กลุ่มเป้าหมายไม่ได้จดจำแบรนด์ Cathy Doll ได้เท่าที่ควร กลุ่มเป้าหมายซึ่งเป็นคนรุ่นใหม่อายุ 18 – 34 ปี มีพฤติกรรมการเปิดรับสื่อแบรนด์ Cathy Doll ทางสื่อใหม่มากที่สุด เพราะสื่อใหม่สามารถเข้าถึงผู้คนได้อย่างกว้างขวาง อีกทั้งยังสามารถพูดคุย ถาม ตอบ กันได้ โดยรวมทัศนคติที่มีต่อแบรนด์ Cathy Doll จากการใช้บุคคลที่มีชื่อเสียงของแบรนด์ Cathy Doll อยู่ในระดับมาก (3.60) โดยประเด็นที่กลุ่มตัวอย่างมีทัศนคติต่อแบรนด์ Cathy Doll จากการใช้บุคคลที่มีชื่อเสียงของแบรนด์ Cathy Doll ในระดับมากสูงที่สุด คือ ด้านความชำนาญเชี่ยวชาญ (3.67) ซึ่งการให้ความสำคัญกับความเชี่ยวชาญชำนาญของพรีเซนเตอร์ชาย ที่มีประสบการณ์ในวงการบันเทิงที่สอดคล้องกับผลิตภัณฑ์ด้านเครื่องสำอาง และความสามารถหรือประสบการณ์ที่สะสมมานานในวงการบันเทิง ทำให้กลุ่มเป้าหมายรู้สึกเชื่อถือและมั่นใจในแบรนด์ Cathy Doll กลุ่มตัวอย่างมีแนวโน้มพฤติกรรมที่มีต่อแบรนด์ Cathy Doll ใน ภาพรวมอยู่ระดับปานกลาง (2.96) ทั้งนี้ประเด็นแนวโน้มพฤติกรรมที่มีต่อแบรนด์ Cathy Doll ที่มีค่าเฉลี่ยสูงสุด คือ ท่านมีความตั้งใจจะซื้อสินค้าแบรนด์ Cathy Doll (3.12) แม้ว่ากลุ่มเป้าหมายจะเปิดรับสื่อแล้ว แต่นั้นก็ไม่ได้แปลว่าจะทำการค้นหา หรือการซื้อต่อไป อีกทั้งตลาดเครื่องสำอางมีความแข่งขันกันสูงมาก และแนวโน้มพฤติกรรมของกลุ่มเป้าหมาย ไม่ได้เกิดจากเห็นโฆษณาอย่างเดียว อาจจะต้องเกิดจากเครื่องมือการสื่อสารอื่น ๆ ประกอบรวมทั้งประสบการณ์ความต้องการของผู้รับสารอีกด้วย นอกจากนี้ยังพบว่าการเปิดรับสื่อ มีความสัมพันธ์กับทัศนคติ ของกลุ่มเป้าหมาย ที่มีต่อแบรนด์ Cathy Doll และ ทัศนคติ ที่มีต่อแบรนด์ Cathy Doll มีความสัมพันธ์แนวโน้มพฤติกรรม ที่มีต่อแบรนด์ Cathy Doll
DOI: 10.14457/tu.the.2019.1141
title: การสื่อสารผ่านเฟซบุ๊กแฟนเพจของสโมสรฟุตบอลบุรีรัมย์ยูไนเต็ดในสถานการณ์การแพร่ระบาดของโรคโควิด-19

description: การวิจัยนี้มีวัตถุประสงค์เพื่อศึกษาปริมาณการนำเสนอ ประเด็นหลัก และปฏิสัมพันธ์ของผู้ติดตามต่อของเนื้อหาในการนำเสนอเนื้อหาเกี่ยวกับโรคโควิด-19 ทางเฟซบุ๊กแฟนเพจของสโมสรฟุตบอลบุรีรัมย์ยูไนเต็ด โดยใช้การวิเคราะห์เนื้อหา (Content Analysis) ซึ่งมีหน่วยในการวิเคราะห์ คือ โพสต์ที่ปรากฎทางเฟซบุ๊กแฟนเพจของสโมสรฟุตบอลบุรีรัมย์ยูไนเต็ด ในช่วงวันที่ 12 มกราคม ถึง วันที่ 31 พฤษภาคม 2563 ซึ่งมีจำนวนทั้งหมด 298 โพสต์ ผลการวิจัย พบว่า โพสต์ที่เผยแพร่ผ่านเฟซบุ๊กแฟนเพจของสโมสรฟุตบอลบุรีรัมย์ยูไนเต็ดประมาณร้อยละ 15 ของโพสต์ทั้งหมดนำเสนอเกี่ยวกับโรคโควิด-19 ส่วนประเด็นหลักของของเนื้อหาในการนำเสนอเนื้อหาเกี่ยวกับโรคโควิด-19 ทางเฟซบุ๊กแฟนเพจของสโมสรฟุตบอลบุรีรัมย์ยูไนเต็ด พบว่า เป็นการให้ข้อมูลเกี่ยวกับโรคโควิด-19 มากที่สุด รองลงมาคือการบริจาคเกี่ยวกับโรคโควิด-19 การรณรงค์ป้องกันโรคโควิด-19 ประกาศจากทางสโมสรฟุตบอลบุรีรัมย์ยูไนเต็ดเกี่ยวกับโรคโควิด-19 ประกาศคณะกรรมการโรคติดต่อจังหวัดบุรีรัมย์เกี่ยวกับ โรคโควิด-19 ประกาศจากทางสมาคมกีฬาฟุตบอลแห่งประเทศไทยเกี่ยวกับโรคโควิด-19 และการให้กำลังใจผู้ที่เกี่ยวข้องกับ โรคโควิด-19 ตามลำดับ สำหรับปฏิสัมพันธ์ของผู้ติดตามต่อของเนื้อหาในการนำเสนอเนื้อหาเกี่ยวกับโรคโควิด-19 ทางเฟซบุ๊กแฟนเพจของสโมสรฟุตบอลบุรีรัมย์ยูไนเต็ด พบว่า มีการถูกใจ (Like) มากที่สุด รองลงมาคือ การแชร์ (Share) การบอกรัก (love) การแสดงความคิดเห็น (Comment) การว้าว (Wow) การเสียใจ (Sad) การหัวเราะ (Haha) การห่วงใย (Care) และการโกรธ (Angry) ตามลำดับ
DOI: 10.14457/tu.the.2019.1142
title: การจัดการการสื่อสารกับผู้มีส่วนได้เสียของหอสมุดแห่งมหาวิทยาลัยธรรมศาสตร์ในสถานการณ์การแพร่ระบาดของโรคโควิด-19

description: การวิจัยนี้มีวัตถุประสงค์เพื่อศึกษานโยบาย การใช้ช่องทาง การกำหนดเนื้อหา และปัญหาในการสื่อสารกับผู้มีส่วนได้เสียของหอสมุดแห่งมหาวิทยาลัยธรรมศาสตร์ในสถานการณ์การแพร่ระบาดของโรคโควิด-19 โดยใช้การวิจัยเชิงคุณภาพ (Qualitative research) ด้วยวิธีการสัมภาษณ์เชิงลึก (In-depth interview) กับผู้บริหารและผู้ปฏิบัติงานที่เกี่ยวข้องกับการสื่อสารองค์กร จำนวนทั้งหมด 5 คน และใช้การวิจัยเอกสาร (Documentary research) จากเอกสารที่เกี่ยวข้องประกอบด้วยผลการวิจัย พบว่า นโยบายในการสื่อสารในสถานการณ์การแพร่ระบาดของโรคโควิด-19 คือ ให้ใช้ สื่อสังคมออนไลน์เป็นสื่อหลักในการสื่อสารกับผู้มีส่วนได้เสีย โดยให้มีเนื้อหาเดียวกันกับผู้มีส่วนได้เสียทุกกลุ่ม โดยสื่อหลักที่ใช้ในการสื่อสารกับผู้มีส่วนได้เสียแต่ละกลุ่มจะแตกต่างกัน คือ นักศึกษาระดับปริญญาตรีจะใช้ไลน์แอด นักศึกษาระดับบัณฑิตศึกษาจะใช้เฟซบุ๊กแฟนเพจ อาจารย์ นักวิจัย และบุคลากรของมหาวิทยาลัยธรรมศาสตร์ จะใช้อีเมล ส่วนกลุ่มภายนอกองค์กร คือ เครือข่ายห้องสมุด และประชาชนทั่วไป จะใช้เฟซบุ๊ก สำหรับเนื้อหาในการสื่อสารนั้น ในภาพรวมจะให้ข้อมูลเกี่ยวกับมาตรการด้านความปลอดภัยในการให้บริการ เพื่อป้องกันการระบาดของโรคโควิด-19 การเปลี่ยนแปลงการให้บริการต่าง ๆ ในช่วงการระบาดของโรคโควิด-19 และการให้บริการทรัพยากรสารสนเทศในรูปแบบออนไลน์ ส่วนปัญหาในการสื่อสาร พบว่า มี 4 ประเด็น คือ (1) ปัญหาที่เกิดจากบุคลากรของหอสมุดมีความรู้ความสามารถในการตอบปัญหาหรือแก้ไขปัญหาจากผู้มีส่วนได้เสียได้ไม่เพียงพอ (2) ปัญหาที่เกิดจากเนื้อหาใช้ในการสื่อสารไม่น่าสนใจ และไม่ตรงกับความสนใจของผู้มีส่วนได้เสีย (3) ปัญหาที่เกิดจากการใช้ช่องทางในการสื่อสารได้ไม่เต็มประสิทธิภาพ และไม่เหมาะสมกับพฤติกรรมของผู้มีส่วนได้เสียในบางกลุ่ม (4) ปัญหาที่เกิดจากผู้มีส่วนได้เสียไม่ค่อยให้ความสนใจ ในการเปิดรับข้อมูลข่าวสารที่หอสมุดเผยแพร่ออกไป
DOI: 10.14457/tu.the.2019.1143
title: การสื่อสารผ่านเฟซบุ๊กแฟนเพจของคลินิกเสริมความงามในสถานการณ์ระบาดโรคโควิด-19

description: การวิจัยนี้มีวัตถุประสงค์เพื่อศึกษาปริมาณการนำเสนอ ประเภท รูปแบบ และปฏิสัมพันธ์ของผู้ติดตามต่อของเนื้อหาในการนำเสนอเนื้อหาเกี่ยวกับโรคโควิด-19 ทางเฟซบุ๊กแฟนเพจของคลินิกเสริมความงาม โดยใช้การวิเคราะห์เนื้อหา (Content Analysis) เก็บข้อมูลจากเฟซบุ๊กแฟนเพจของคลินิกเสริมความงาม 5 แห่ง ได้แก่ 1. Estella Clinic 2. รัสมิ์ภูมิคลินิก 3. จองมินคลินิก 4. ProDerma Aesthetic Clinic และ 5. DIAA Clinic หน่วยในการวิเคราะห์ คือ โพสต์ที่ปรากฎทางเฟซบุ๊กแฟนเพจของคลินิกเสริมความงามดังกล่าว ซึ่งเผยแพร่ตั้งแต่วันที่ 15 มกราคม-15 พฤษภาคม พ.ศ. 2563 ซึ่งมีจำนวนทั้งหมด 1,799 โพสต์ผลการวิจัย พบว่า โพสต์ที่เผยแพร่ผ่านเฟซบุ๊กแฟนเพจของคลินิกเสริมความงามเกือบ 2 ใน 5 ของโพสต์ทั้งหมดนำเสนอเกี่ยวกับโรคโควิด-19 ส่วนประเภทของเนื้อหาในการนำเสนอเนื้อหาเกี่ยวกับโรคโควิด-19 พบว่า เป็นรูปภาพ (Photos) มากที่สุด รองลงมา คือ วิดีโอ (Video) การอัปเดตสถานะ (Status update) ไลฟ์ (Live) ลิงก์ (Link) และการเขียนบันทึก (Notes) ตามลำดับ สำหรับรูปแบบของเนื้อหาในการนำเสนอเนื้อหาเกี่ยวกับโรคโควิด-19 พบว่า เป็นการส่งเสริมการขาย (Promotional Content Format) มากที่สุด รองลงมา คือ การแจ้งเพื่อทราบ (Informative Content Format) การทันต่อเหตุการณ์ปัจจุบัน (Real Time Content Format) ความเป็นประโยชน์กับการใช้ชีวิต (Solvable & Beneficial Content Format) อัลบั้มภาพ (Album Content Format) คำถามหรือการแสดงความคิดเห็น (Question & Opinion Content Format) คำคม (Text Quote Content) ตามลำดับ นอกจากนั้นในการมีปฏิสัมพันธ์ของผู้ติดตามต่อของเนื้อหาในการนำเสนอเนื้อหาเกี่ยวกับโรคโควิด-19 พบว่า เป็นการถูกใจ (Like) มากที่สุด รองลงมา คือ การแชร์ (Share) การแสดงความคิดเห็น (Comment) การบอกรัก (Love) การว้าว (Wow) และการหัวเราะ (Haha) ตามลำดับ
DOI: 10.14457/tu.the.2019.1144
title: พฤติกรรมการบริโภคและความพึงพอใจต่อปัจจัยส่วนประสมทางการตลาดชานมไข่มุก: กรณีศึกษา Tiger Sugar

description: การศึกษาเรื่อง “พฤติกรรมการบริโภคและความพึงพอใจของผู้บริโภคต่อปัจจัยส่วนประสมทางการตลาดชานมไข่มุก กรณีศึกษา Tiger Sugar” เป็นการวิจัยเชิงปริมาณ (Quantitative Research) ใช้การสำรวจจากแบบสอบถามกับกลุ่มตัวอย่างจำนวน 300 คน มีวัตถุประสงค์ทางการวิจัย เพื่อศึกษาถึงลักษณะทางประชากร พฤติกรรมการบริโภค ความพึงพอใจต่อส่วนประสมการตลาด ของผู้บริโภคชานมไข่มุก Tiger Sugar และ ศึกษาความสัมพันธ์ระหว่างพฤติกรรมการบริโภคชานมไข่มุก Tiger Sugar และ ความพึงพอใจต่อส่วนประสมการตลาดของชานมไข่มุก Tiger Sugar ของผู้บริโภค สถิติที่ใช้ในการวิเคราะห์ข้อมูล ได้แก่ สถิติเชิงพรรณนา ใช้ตารางแจกแจงความถี่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน รวมถึงการวิเคราะห์สถิติเชิงอนุมาน ได้แก่ Independent sample t-test และ One-way ANOVA เพื่อทดสอบความแตกต่าง ที่ระดับนัยสำคัญทางสถิติ 0.01 0.05ผลการศึกษาพบว่ากลุ่มตัวอย่างส่วนใหญ่เป็นเพศหญิง อายุ 23-30 ปี มีการศึกษาระดับปริญญาตรี สถานภาพ โสด ประกอบอาชีพพนักงานบริษัทเอกชน มากที่สุด และมีรายได้ส่วนตัวต่อเดือนอยู่ที่ 30,001- 40,000 บาท มีวัตถุประสงค์ในการบริโภค เพื่อแก้เครียดผ่อนคลาย โดยเมนูที่บริโภคเป็นประจำคือ บราวน์ชูการ์โบบามิลค์ครีมมูส (ซิกเนเจอร์) ประเภทไข่มุกที่นิยมบริโภค คือ โบบา (ไข่มุกขนาดปกติ) บุคคลอ้างอิงที่มีความสำคัญในการตัดสินบริโภค คือตัวเอง เวลาที่บริโภคชานมไข่มุก Tiger Sugar คือ 14.01-16.00 น. มีความบ่อยครั้งในการบริโภค ค่าเฉลี่ยเท่ากับ 3.60 แก้วต่อเดือน และค่าใช้จ่ายส่วนตัวในการบริโภคต่อครั้ง ค่าเฉลี่ยเท่ากับ 132.89 บาทต่อครั้ง โดยช่องทางในการทำการซื้อคือ หน้าร้าน Tiger Sugar ในศูนย์การค้าผู้บริโภคมีความพึงพอใจต่อส่วนประสมการตลาดของชานมไข่มุก Tiger Sugar โดยรวมทั้งด้านผลิตภัณฑ์ ด้านราคา ด้านการจัดจำหน่าย และด้านการส่งเสริมการตลาด อยู่ในระดับมาก โดยผู้บริโภคมีความพึงพอใจต่อส่วนประสมทางการตลาดในด้านผลิตภัณฑ์มากที่สุด รองลงมาคือ ด้านการจัดจำหน่าย ด้านการส่งเสริมการตลาด และ ด้านราคา ตามลำดับผลการวิจัยพบว่า ผู้บริโภคที่มีลักษณะทางประชากรด้าน การศึกษา และ รายได้ส่วนตัวต่อเดือนที่แตกต่างกัน มีความบ่อยครั้งในการบริโภคชานมไข่มุก Tiger Sugar แตกต่างกัน และ ผู้บริโภคที่มีการศึกษา อาชีพ และ รายได้ส่วนตัวต่อเดือนที่แตกต่างกัน มีค่าใช้จ่ายต่อครั้งในการบริโภคชานมไข่มุก Tiger Sugar แตกต่างกัน และความบ่อยครั้งในการบริโภคชานมไข่มุก Tiger Sugar มีความสัมพันธ์ กับความพึงพอใจต่อส่วนประสมทางการตลาดของชานมไข่มุก Tiger Sugar ด้านผลิตภัณฑ์ ด้านราคา ด้านช่องทางการจัดจำหน่าย และ ด้านการส่งเสริมการตลาด ส่วนด้านค่าใช้จ่ายในการบริโภคต่อครั้งไม่มีความสัมพันธ์กับความพึงพอใจในส่วนประสมการตลาดแต่อย่างใด
DOI: 10.14457/tu.the.2019.1145
title: ความสัมพันธ์ระหว่างความพึงพอใจด้านค่าตอบแทนและสวัสดิการความพึงพอใจด้านการสื่อสารภายในองค์กรต่อความผูกพันของบุคลากรกลุ่มเจเนอเรชั่นวายในองค์กรภาคเอกชน

description: การศึกษาวิจัยครั้งนี้ศึกษาความสัมพันธ์ระหว่างความพึงพอใจด้านค่าตอบแทนและสวัสดิการ ความพึงพอใจด้านการสื่อสารภายในองค์กร ต่อความผูกพันของบุคลากรกลุ่มเจเนอเรชั่นวายในองค์กรภาคเอกชน และเพื่อเป็นประโยชน์สำหรับวิจัยในอนาคต โดยคัดเลือกเฉพาะกลุ่มตัวอย่างที่มีอายุ 23 - 40 ปี ทำงานในองค์กรภาคเอกชนในเขตกรุงเทพมหานคร จำนวน 400 คน มีวัตถุประสงค์เพื่อศึกษา ความพึงพอใจด้านค่าตอบแทนและสวัสดิการ ความพึงพอใจด้านการสื่อสารภายในองค์กร และความผูกพันต่อองค์กร จากการศึกษาพบว่า ความพึงพอใจด้านค่าตอบแทนที่เป็นตัวเงินทางตรง และความพึงพอใจด้านค่าตอบแทนที่เป็นตัวเงินทางอ้อม มีความสัมพันธ์กับภาพรวมความผูกพันองค์กร และมีความสัมพันธ์กันสูงอย่างมีนัยสำคัญ (r = 0.601 และ r = 0.526 ตามลำดับ) และกลุ่มตัวอย่างมีความพึงพอใจด้านการสื่อสารระหว่างผู้บังคับบัญกับตนเอง หรือการติดต่อสื่อสารจากบนลงล่าง และความพึงพอใจด้านการสื่อสารระหว่างตนเองกับผู้บังคับบัญชา หรือการติดต่อสื่อสารจากล่างขึ้นบน มีความสัมพันธ์กับภาพรวมความผูกพันองค์กร และมีความสัมพันธ์กันสูงอย่างมีนัยสำคัญ (r = 0.514 และ r = 0.553 ตามลำดับ) ในขณะที่ความพึงพอใจด้านการสื่อสารระหว่างตนเองกับเพื่อนร่วมงาน หรือการติดต่อสื่อสารลักษณะตามแนวนอนหรือแนวเดียวกัน และความพึงพอใจด้านการสื่อสารระหว่างตนเองกับฝ่ายอื่น ๆ หรือการติดต่อสื่อสารลักษณะแนวทแยงมุม มีความสัมพันธ์กับภาพรวมความผูกพันองค์กร และมีความสัมพันธ์กันปานกลางอย่างมีนัยสำคัญ (r = 0.315 และ r = 0.392 ตามลำดับ)
DOI: 10.5281/zenodo.4500822
title: Supplementary Data for "Study of Online Learning for Accounting Subjects in Vocational Schools During the Pandemic Period"

description: This data contains a questionnaire, tabulated questionnaire data, and a Strobe Guideline checklist
DOI: 10.5281/zenodo.4500821
title: Supplementary Data for "Study of Online Learning for Accounting Subjects in Vocational Schools During the Pandemic Period"

description: This data contains a questionnaire, tabulated questionnaire data, and a Strobe Guideline checklist
DOI: 10.14457/tu.the.2019.1146
title: คุณค่าตราสินค้า ภาพลักษณ์ผู้บริหารผ่านพอดแคสต์ Mission to the Moon และแนวโน้มพฤติกรรมของกลุ่ม millennial generations

description: การวิจัยนี้มีวัตถุประสงค์เพื่อศึกษา 1) การเปิดรับพอดแคสต์ Mission to the Moon การรับรู้ภาพลักษณ์ของผู้บริหาร การรับรู้คุณค่าตราสินค้า และแนวโน้มพฤติกรรม 2) ความสัมพันธ์ระหว่างความถี่ในการเปิดรับ กับการรับรู้ภาพลักษณ์ผู้บริหาร และการรับรู้คุณค่าตราสินค้า 3) เพื่อศึกษาความสัมพันธ์ระหว่างการรับรู้ภาพลักษณ์ผู้บริหาร กับการรับรู้คุณค่าตราสินค้า และ 4) เพื่อศึกษาปัจจัย ที่มีผลต่อแนวโน้มพฤติกรรม สำหรับการวิจัยครั้งนี้เป็นการวิจัยเชิงปริมาณโดยเก็บข้อมูลกับกลุ่ม Millennial Generations ที่มีช่วงอายุระหว่าง 18 – 38 ปี และเคยรับฟังพอดแคสต์ Mission to the Moon จำนวน 400 คน ผลการวิจัยพบว่า 1) กลุ่มตัวอย่างมีความถี่ในการเปิดรับพอดแคสต์ Mission to the Moon โดยเฉลี่ย 4.82 ครั้งต่อสัปดาห์ ช่องทางที่ติดตามรับฟัง คือ ยูทูป (YouTube) และสปอทิฟาย (Spotify) โดยรวมระดับการรับรู้ภาพลักษณ์ผู้บริหาร และการรับรู้คุณค่าตราสินค้าอยู่ในระดับมาก ส่วนแนวโน้มพฤติกรรมการรับฟังพอดแคสต์ Mission to the Moon และการซื้อตราสินค้าศรีจันทร์ อยู่ในระดับสูง 2) ความถี่ในการเปิดรับฟังพอดแคสต์ Mission to the Moon ไม่มีความสัมพันธ์กับการรับรู้ภาพลักษณ์ผู้บริหาร แต่มีความสัมพันธ์กับการรับรู้คุณค่าตราสินค้า 3) การรับรู้ภาพลักษณ์ผู้บริหารมีความสัมพันธ์กับ การรับรู้คุณค่าตราสินค้า 4) การรับรู้ภาพลักษณ์ผู้บริหาร มีอิทธิพลต่อแนวโน้มพฤติกรรมการรับฟังพอดแคสต์ Mission to the Moon ทั้งนี้ยังพบว่าความถี่ในการเปิดรับพอดแคสต์ Mission to the Moon การรับรู้ภาพลักษณ์ผู้บริหาร และการรับรู้คุณค่าตราสินค้า มีอิทธิพลต่อแนวโน้มพฤติกรรมการซื้อตราสินค้าศรีจันทร์ อย่างมีนัยสำคัญ
DOI: 10.14457/tu.the.2019.1147
title: ความคาดหวังและความพึงพอใจของประชาชนต่อสื่อออนไลน์ของกระทรวงสาธารณสุขที่สื่อสารเกี่ยวกับไวรัสโคโรนา 2019

description: การวิจัยนี้มีวัตถุประสงค์เพื่อศึกษาการเปิดรับ ความคาดหวัง ความพึงพอใจและแนวโน้มการเปิดรับสื่อออนไลน์ของกระทรวงสาธารณสุขที่สื่อสารเกี่ยวกับไวรัสโคโรนา 2019 ของประชาชน รวมทั้งความสัมพันธ์ระหว่างการเปิดรับ ความคาดหวัง ความพึงพอใจและแนวโน้มการเปิดรับสื่อออนไลน์และความแตกต่างระหว่างความคาดหวังกับความพึงพอใจต่อสื่อออนไลน์ เป็นการวิจัยเชิงปริมาณ ใช้การวิจัยเชิงสำรวจ เก็บข้อมูลด้วยแบบสอบถามทางออนไลน์จากประชาชนที่เคยเปิดรับสื่อออนไลน์ของกระทรวงสาธารณสุขเพื่อรับข้อมูลข่าวสารเกี่ยวกับการแพร่ระบาดไวรัสโคโรนา 2019 ที่มีอายุตั้งแต่ 18 ปีขึ้นไป จำนวน 300 คน โดยผลการวิจัย พบว่า กลุ่มตัวอย่างเป็นเพศหญิง อายุ 24-34 ปี การศึกษาระดับปริญญาตรี อาชีพ รับราชการ/รัฐวิสาหกิจ/พนักงานของรัฐ และมีรายได้ส่วนตัวเฉลี่ยต่อเดือน 10,001-30,000 บาท มีการเปิดรับสื่อออนไลน์ของกระทรวงสาธารณสุขอยู่ในระดับปานกลาง โดยเปิดรับสื่อ เฟซบุ๊ก (เพจกระทรวงสาธารณสุข เพจไทยรู้สู้โควิด เพจรู้กันทันโรค กรมควบคุมโรค) มากที่สุด เป็นระยะเวลาน้อยกว่า 1 ชั่วโมงในแต่ละครั้ง โดยเปิดรับในช่วงเวลา 08:01-12:00 น. โดยประเภทข้อมูลที่เปิดรับมากสุด คือ ข้อมูลการรายงานสถานการณ์การแพร่ระบาดของเชื้อไวรัสโคโรนา 2019 จำนวนผู้ติดเชื้อ ผู้ป่วย ผู้เสียชีวิต กลุ่มตัวอย่างมีความคาดหวังและความพึงพอใจต่อสื่อออนไลน์ของกระทรวงสาธารณสุขในภาพรวมอยู่ในระดับมาก โดยมีความคาดหวังในด้านทันต่อเหตุการณ์ (Surveillance) ในประเด็นเพื่อให้ทราบถึงข้อมูล ข่าวสาร รวมถึงเหตุการณ์และสถานการณ์เกี่ยวกับการแพร่ระบาดของไวรัสโคโรนา 2019 ในประเทศไทยและต่างประเทศ มากที่สุด และกลุ่มตัวอย่างมีความตั้งใจในการเปิดรับชมสื่อออนไลน์ของกระทรวงสาธารณสุขในภาพรวมอยู่ในระดับมาก โดยตั้งใจที่จะเปิดรับสื่อออนไลน์ของกระทรวงสาธารณสุขต่อไป มากที่สุด สำหรับผลการทดสอบสมมติฐานการวิจัย พบว่า ความคาดหวังต่อสื่อออนไลน์ มีความสัมพันธ์กับการเปิดรับสื่อออนไลน์ของกระทรวงสาธารณสุข โดยมีความสัมพันธ์กันในระดับต่ำ การเปิดรับสื่อออนไลน์มีความสัมพันธ์กับความพึงพอใจต่อสื่อออนไลน์ของกระทรวงสาธารณสุข โดยมีความสัมพันธ์กันในระดับปานกลาง ความพึงพอใจมีความสัมพันธ์กับแนวโน้มการเปิดรับสื่อออนไลน์ของกระทรวงสาธารณสุข โดยมีความสัมพันธ์กันในระดับสูง และจากการเปรียบเทียบความคาดหวังกับความพึงพอใจต่อสื่อออนไลน์ พบว่า ความคาดหวังต่อสื่อออนไลน์มีความแตกต่างกับความพึงพอใจต่อสื่อออนไลน์ของกระทรวงสาธารณสุข
DOI: 10.14457/tu.the.2019.1148
title: การเปิดรับสื่อ ทัศนคติและแนวโน้มพฤติกรรมของกลุ่มนิวเจนเนอเรชันที่มีต่อการใช้บัตรเดบิต (วีซ่า คลาสสิค) ธนาคารกสิกรไทย: กรณีศึกษาบัตรเดบิต Blackpink

description: งานวิจัยนี้มีวัตถุประสงค์เพื่อศึกษาการเปิดรับสื่อ ทัศนคติและแนวโน้มพฤติกรรมของกลุ่มนิวเจนเนอเรชันที่มีต่อการใช้บัตรเดบิต (วีซ่า คลาสสิค) ธนาคารกสิกรไทย กรณีศึกษา บัตรเดบิต BLACKPINK โดยการวิจัยครั้งนี้เป็นการวิจัยเชิงปริมาณ (Quantitative Research) โดยมีรูปแบบการวิจัยเชิงสำรวจ (Survey Research) โดยใช้แบบสอบถาม (Questionnaire) เป็นเครื่องมือในการเก็บข้อมูลจากกลุ่มนิวเจนเนอเรชันที่มีอายุช่วงระหว่าง 18-35 ปี ผลการวิจัยพบว่า กลุ่มตัวอย่างส่วนใหญ่เป็นเพศหญิง ร้อยละ 76.3 อยู่ในช่วงอายุระหว่าง 24 – 35 ปี ร้อยละ 56.50 มีระดับการศึกษาปริญญาตรีร้อยละ 56.5 อาชีพเป็นพนักงานบริษัท/รับจ้างทั่วไป ร้อยละ 45.5 และมีรายได้ส่วนตัวต่อเดือนตั้งแต่ 10,001- 25,000 บาท/เดือน ร้อยละ 40.6 ส่วนใหญ่มีการเปิดรับสื่อออฟไลน์ ช่องทางโฆษณาทางโทรทัศน์ มากที่สุด ร้อยละ 3.75 เป็นสื่อหลักในการแจ้ง-รับข่าวสาร ซึ่งรูปแบบการนำเสนอเข้าใจง่าย เนื่องจากมีทั้งภาพและเสียง สามารถช่วยในการจดจำข่าวสารได้ดีและยังมีบทบาทในการกำหนดประเด็นต่าง ๆ ที่เกิดขึ้นในสังคมและเปิดรับสื่อมากด้านสื่อออนไลน์ ช่องทางเฟซบุ๊ก เคแบงก์ (facebook kbank) ทำให้กลุ่มตัวอย่าง เป็นทั้งผู้รับสารและส่งสารในเวลาเดียวกัน การเดินทางของ ข้อมูลรวดเร็วจนแทบจะเป็นการนำเสนอแบบฉับพลันตามเวลาที่เกิดเหตุการณ์จริง (Real Time) แม้กระทั่ง คุณลักษณะของเฟซบุ๊กแพลตฟอร์มจึงมีการแชร์ข้อมูล ยอดไลก์ และยังเปิดพื้นที่ในการวิพากษ์วิจารณ์ แสดงความคิดเห็นอย่างเปิดกว้างตามลำดับ ทั้งนี้ ส่วนใหญ่มีทัศนคติที่ใช้บัตรเดบิต (วีซ่า คลาสสิค) BLACKPINK เชิงบวก ในด้านผลิตภัณฑ์ คือ ลายบัตรเดบิต (วีซ่า คลาสสิค) BLACKPINK มีความหลากหลาย สามารถตอบสนองความต้องการของกลุ่มตัวอย่างได้ดี อยู่ในระดับมาก ส่งผลทำให้มี ความสัมพันธ์ในด้านส่งเสริมการตลาด กล่าวคือ ในการตัดสินใจของกลุ่มตัวอย่างมีปัจจัยในด้านผลิตภัณฑ์ และในด้านส่งเสริมการตลาดควบคู่กัน คือ ทัศนคติเป็นตัวตัดสินพฤติกรรม พร้อมที่จะส่งผลต่อการตอบสนองของบุคคลนั้นต่อบุคคลอื่น ต่อวัตถุ หรือต่อสถานการณ์โดยที่ทัศนคตินี้สามารถเรียนรู้หรือ จัดการได้โดยใช้ประสบการณ์ตนเอง เพราะฉะนั้น อาจทำให้ทัศนคติที่ดีมีความสัมพันธ์ ที่จะส่งผลไปสู่แนวโน้มพฤติกรรมในการเปิดรับสื่อได้มากขึ้น ทั้งนี้พบว่ากลุ่มตัวอย่างมีแนวโน้มพฤติกรรมการใช้บัตรเดบิต (วีซ่า คลาสสิค) ธนาคารกสิกรไทย ในด้านการมีศิลปินเป็นที่นิยมที่จะเกิดขึ้นในอนาคตมากที่สุด อย่างไรก็ตาม นักการตลาดควรตระหนักถึงทัศนคติและพฤติกรรมของกลุ่มนิวเจนเนอเรชันนี้โดยใช้สื่อออฟไลน์และออนไลน์เป็นพื้นที่ประชาสัมพันธ์หรือโฆษณาในการมุ่งเน้นการใช้บัตรเดบิต (วีซ่า คลาสสิค) เพิ่มมากขึ้น นอกจากนี้ยังพบว่า การเปิดรับสื่อมีความสัมพันธ์ทางบวกกับทัศนคติที่มีต่อบัตรเดบิต (วีซ่า คลาสสิค) BLACKPINK ธนาคารกสิกรไทย และ ทัศนคติมีความสัมพันธ์ทางบวกกับแนวโน้มการใช้ บัตรเดบิต (วีซ่า คลาสสิค) ธนาคารกสิกรไทย
DOI: 10.6084/m9.figshare.13712215
title: VK binary classification

description: The dataset for binary text classification based on VK (russian social media) data.
DOI: 10.6084/m9.figshare.13712215.v1
title: VK binary classification

description: The dataset for binary text classification based on VK (russian social media) data.
DOI: 10.25403/upresearchdata.13311704
title: Rational recruitment decision-making within South African banks

description: Recorded research data on rational recruitment decision-making within South African banks in a qualitative approach.Some interview recordings are stored in M4A files and some in MP4 files, Also included are transcripts for the interviews.
DOI: 10.5281/zenodo.4500853
title: yellow rust

description: yellow rust dataset
DOI: 10.5281/zenodo.4500852
title: yellow rust

description: yellow rust dataset
DOI: 10.25403/upresearchdata.13311704.v1
title: Rational recruitment decision-making within South African banks

description: Recorded research data on rational recruitment decision-making within South African banks in a qualitative approach.Some interview recordings are stored in M4A files and some in MP4 files, Also included are transcripts for the interviews.
DOI: 10.6084/m9.figshare.13712203
title: Ye Self-construal Paper

description: Survey data from 301 employees and 51 leaders working in six Chinese companies.<br>
DOI: 10.6084/m9.figshare.13712203.v1
title: Ye Self-construal Paper

description: Survey data from 301 employees and 51 leaders working in six Chinese companies.<br>
DOI: 10.5281/zenodo.4478542
title: Novel health system strategies for tuberculin skin testing at primary care clinics: performance assessment and health economic evaluation.

description: Datasets for journal paper.
DOI: 10.5281/zenodo.4461153
title: Novel health system strategies for tuberculin skin testing at primary care clinics: performance assessment and health economic evaluation.

description: Datasets for journal paper.
DOI: 10.6084/m9.figshare.13712338
title: Первичный массив последовательностей

description: Первичный массив последовательностей в формате genbank
DOI: 10.6084/m9.figshare.13712338.v1
title: Первичный массив последовательностей

description: Первичный массив последовательностей в формате genbank
DOI: 10.6084/m9.figshare.13712347.v1
title: Промежуточные данные по частотам аминокислот

description: Промежуточные данные по частотам аминокислот. Данные представлены для четырех типов частотных словарей: построенных по последовательностям gene и CDS с шагом рамки считывания t=1 и t=3.
DOI: 10.6084/m9.figshare.13712347
title: Промежуточные данные по частотам аминокислот

description: Промежуточные данные по частотам аминокислот. Данные представлены для четырех типов частотных словарей: построенных по последовательностям gene и CDS с шагом рамки считывания t=1 и t=3.